Politiet var mandag aften på jagt efter en mand, der ved 17-tiden forsøgte at begå væbnet røveri mod Fjordkiosken på Kastetvej i Aalborg. Manden forsøgte at true sig til penge med en pistol, men endte med at stikke af fra stedet med uforrettet sag. Ekspedienten har forklaret politiet, at manden tog flugten, da der kom kunder i butikken. Det drejer sig om en cirka 25-årig mand, ca. 180 cm høj og spinkel af bygning. Han talte dansk, var lys i huden og formentlig lokal. Under røveriet var han maskeret med en sort skimaske og bar en sort hættetrøje, sorte bukser og hvide sko. Han stak af fra stedet til fods. Oplysninger i sagen kan rettes til Nordjyllands Politi på telefon 114.

Opsummering:
Forsøgte røveri mod Fjordkiosken i Aalborg, men stak af med uforettet sag